CELEX: E2015G0002
Language: el
Date: 2015-09-24 00:00:00
Title: Απόφαση της μόνιμης επιτροπής των κρατών της ΕΖΕΣ αριθ. 2/2015/ΜΕ, της 24ης Σεπτεμβρίου 2015, για τη σύσταση προσωρινής επιτροπής χρηματοδοτικού μηχανισμού ΕΟΧ 2014-2021 [2015/2024]

12.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 295/63
            
         ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 2/2015/ΜΕ
   της 24ης Σεπτεμβρίου 2015
   για τη σύσταση προσωρινής επιτροπής χρηματοδοτικού μηχανισμού ΕΟΧ 2014-2021 [2015/2024]
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, εφεξής «η συμφωνία για τον ΕΟΧ»,
   Έχοντας υπόψη τη συμφωνία που πρόκειται να συναφθεί σχετικά με τη θέσπιση νέου χρηματοδοτικού μηχανισμού ΕΟΧ για την περίοδο 2014-2021,
   Έχοντας υπόψη τη συμφωνία που πρόκειται να συναφθεί μεταξύ του Βασιλείου της Νορβηγίας και της Ευρωπαϊκής Ένωσης σχετικά με τη θέσπιση νορβηγικού χρηματοδοτικού μηχανισμού για την περίοδο 2014-2021,
   ΑΠΟΦΑΣΙΖΕΙ:
   Άρθρο 1
   1.   Συστήνεται προσωρινή επιτροπή χρηματοδοτικού μηχανισμού ΕΟΧ για την περίοδο 2014-2021 (εφεξής η προσωρινή επιτροπή), η οποία θα πρέπει να αρχίσει να λειτουργεί το συντομότερο δυνατό.
   2.   Η προσωρινή αυτή επιτροπή επικουρεί τα κράτη της ΕΖΕΣ κατά την προπαρασκευή της εφαρμογής του χρηματοδοτικού μηχανισμού ΕΟΧ για την περίοδο 2014-2021.
   3.   Η προσωρινή επιτροπή αναφέρεται στη μόνιμη επιτροπή.
   4.   Η προσωρινή επιτροπή μπορεί να επικουρείται από τις αποστολές των κρατών ΕΟΧ-ΕΖΕΣ στην Ευρωπαϊκή Ένωση.
   5.   Την ημερομηνία έναρξης ισχύος ή προσωρινής εφαρμογής της συμφωνίας για τη θέσπιση του χρηματοδοτικού μηχανισμού ΕΟΧ για την περίοδο 2014-2021, η προσωρινή επιτροπή αντικαθίσταται από την επιτροπή χρηματοδοτικού μηχανισμού ΕΟΧ για την περίοδο 2014-2021.
   6.   Η προσωρινή επιτροπή εξετάζει και αξιολογεί τον ενδεχόμενο συντονισμό μεταξύ του χρηματοδοτικού μηχανισμού ΕΟΧ και του νορβηγικού χρηματοδοτικού μηχανισμού.
   7.   Η προσωρινή επιτροπή συμφωνεί σχετικά με τον διορισμό προέδρου, ο οποίος επικυρώνεται από τη μόνιμη επιτροπή.
   Άρθρο 2
   Η παρούσα απόφαση τίθεται αμέσως σε ισχύ.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 24 Σεπτεμβρίου 2015.
      
         
            Για τη Μόνιμη Επιτροπή
         
         
            Η Πρόεδρος α.κ.
         
         Ingrid SCHULERUD
         
            Ο Γενικός Γραμματέας
         
         Kristinn F. ÁRNASON